**Siri** on ettevõtte Apple Inc. iOS-platvormil töötav rakendustarkvara. Selle tarkvara abil saab inimene oma häält kasutades suhelda seadmega. Siri suudab vastata küsimustele, anda soovitusi ja täita eri ülesandeid teistes ühilduvates rakendustarkvarades.

28. aprillil ostis Apple ettevõtte Siri, Inc. Siri, Inc. oli oma tarkvara välja töötanud nii iOS-i, BlackBerry kui ka Androidi platvormi jaoks. Pärast Siri õiguste omandamist katkestas Apple selle tarkvara arenduse teistel platvormidel ja tegi Siri kasutajale kättesaadavaks vaid Apple'i App Store'is.

Esimene seade, mis toetas Sirit, oli iPhone 4S. Alates iOS6-st toetavad Sirit ka kolmanda generatsiooni iPad ja viienda generatsiooni iPod Touch.

Ettevõtte Siri, Inc. asutamine
------------------------------

2003. aasta juulis valis DARPA (Defense Advanced Research Projects Agency) oma PAL-programmi (the Personalized Assistant that Learns) juhtivaks organisatsiooniks SRI Internationali (iseseisev mittetulundusorganisatsioon, mis tegeleb arendus- ja uurimistegevusega). Töö eesmärk oli muuta arvutikasutust sõjaväes.

Siri, Inc.-i asutasid 2007. aastal Dag Kittlaus, Adam Cheyer, Tom Gruber ja Norman Winarsky. Ettevõtte eesmärk oli tuua PAL-programmi käigus arendatud tehnoloogia tavakasutajani. Nimi Siri on tulnud SRI International Institute'i järgi. 13. oktoobril 2008 oli Sirisse investeeritud 8,5 miljonit dollarit. Suurinvestorite hulka kuulusid Menlo Ventures ja Morgenthaler Ventures. Eelmistele suurinvestoritele lisandus Hongkongist pärit miljardär Li Ka-shing ja 2009. aasta novembriks olid investeeringud kasvanud 15,5 miljoni dollarini.

Enne iOS5-t
-----------

Ettevõtte Siri, Inc. välja töötatud Siri töötas esialgu iPhone 3GS-il. Kasutajatel oli võimalik installida see rakendustarkvara ka vanematele iPhone'i versioonidele, kuid Siri, Inc. ei taganud tarkvara töökindlust.

Siri oli kättesaadav Apple'i App Store'ist. Siri esimene versioon ühildus selliste rakendustega nagu Google Maps, OpenTable, MovieTickets ja TaxiMagic. Tänu Nuance Communicationsi kõnetuvastusmootorile ja Siri, Inc.-i partnerite koostööle oli kasutajatel võimalik näiteks reserveerida kohti restorani, osta kinopileteid või tellida taksot.

Pärast iOS5-t
-------------

4. oktoobril 2011 tõi Apple turule iPhone 4S-i ja sellega ühilduva Siri. Võrreldes eelnevaga oli uus Siri versioon integreeritud iOS-i. Tänu sellele lisandus Sirile juurdepääs rakendustarkvaradesse, nagu muusika, kalender, meeldetuletused, ilmateade ja kontaktid.

15. oktoobril 2011 (pärast iPhone 4S-i müügiletulekut) võttis Apple Inc. varasemaid versioone toetanud serverid maha. Inimestele, kellel oli Apple'i App Store'is leidunud Siri vana versioon, kuvati pärast iPhone 4S-i tutvustamist järgmine ingliskeelne teade: "I’ve been replaced! The new Siri is even smarter and better looking than me, and waiting for you on the iPhone 4S. I’ll be leaving for home Oct 15th. Until then … how can I help you?" ("Mind on välja vahetatud! Uus Siri on veel targem ja parema välimusega kui mina ning ta ootab sind iPhone 4S-is. Ma lähen koju 15. oktoobril. Kas ma saan enne seda teid aidata?").

2012. aasta jaanuaris suutsid Grant Paul ja Ryan Petrich luua Sirile legaalse pordi, mis kannab nime Cydia. Ka enne neid leidus tarkvaraarendajaid, kes olid Siri tööle saanud vanemates iOS-i versioonides ning vanemates iPhone'i, iPod Touchi ja iPadi mudelites (näiteks Cd-Dev Team), aga need pordid rikkusid Apple Inc.-i õigusi, sest selleks otstarbeks ju kopeeriti ning jagati Siri koodi, faile ja kasutajaliidest ilma loata. Grant Pauli ja Ryan Petrichi pordi puhul laaditakse Siri alla aga Apple Inc.-i serveritest. Pärast Siri andmefailide omandamist on võimalik näiteks kasutada Google Speech API-l põhinevaid kommuunide püstitatud servereid (nt i4siri.com).

2012. aasta juunis toimunud WWDC konverentsil teatas Apple, et ka kolmanda generatsiooni iPad hakkab pärast iOS6 väljatulekut Sirit toetama. Samal konverentsil tutvustati Siri uusi lisandprogramme ja funktsioone, mille hulka kuulusid järgmised: teiste rakendustarkvarade avamine, spordimängude seisude ütlemine ja filmikavadest filmide algusaja teadustamine. Lisandus ka üleilmne tugi sellistele rakendustele nagu Google Maps ja Yelp, mis varem töötasid vaid USA-s.

12. septembril 2012 teatas Apple, et Siri kuulub ka iPhone 5 ja 5. generatsiooni iPod touchi tarkvara hulka.

Uurimistöö ja areng
-------------------

Siri originaalversioon töötas Nuance Communicationsi kõnetuvastusmootoril. Pärast seda, kui Apple omandas ettevõtte Siri, Inc. ei ole ei Nuance Communications ega ka Apple avalikult teatanud omavahelisest tööjaotusest Siri arendamisel. ()

Siri originaalversioon tugines järgmistel Siri, Inc.-i partneritel:

* OpenTable, Gayot, CitySearch, BooRah, Yelp, Yahoo Local, ReserveTravel ja Localeze (restoranid ja ärivaldkond);
* Eventful, StubHub ja LiveKick (üritused ja kontserdid);
* MovieTickets, Rotten Tomatoes ja New York Times (filmikavade teave ja filmiarvustused);
* Bing Answers, Wolfram Alpha ja Evi (faktipõhistele küsimustele vastamine);
* Bing, Yahoo ja Google (veebiotsing).

Apple'i versioon Sirist on aga integreeritud iOS-i funktsioonidega. Näiteks toetab Siri muusikat, kontakte ja kalendrit.

Suurbritannia versioonis on meeshääle nimi Daniel, hääle autor on Jon Briggs (endine tehnoloogiaajakirjanik). Hääle salvestas ettevõte Scansoft, mis liitus Nuance Communicationiga.

Austraalia versiooni naishääle nimi on Karen, hääle autor on Karen Jacobsen (laulja ja laulusõnade autor). Jacobsen on ka austraallanna hääleks Garmini, Navmani, TomTomi ja Mio GPS-seadmetes.

Siri automaailmas
-----------------

2012. aasta juunis toimunud WWDC konverentsil tutvustas Apple'i asedirektor Scott Forstall uut Eyes Free tehnoloogiat. Tegu on Siri kasutuselevõtuga autodes, kus Siriga suhtlemiseks vajalik nupp on lisatud roolile. Eyes Free teenust on juba lubanud pakkuda järgmised autotootjad: Toyota, BMW, Honda, Audi ja Jaguar.

Mercedes-Benzi USA esindaja Donna Boland ütles, et tänu Siri omadusele kasutajaga rääkida ei ole juhil vaja jälgida ekraani, seega saab ta hoida käed roolil ja silmad maanteel. Boland selgitas, et kui juhil on olemas iPhone 4S või uuem iPhone'i mudel, saab ta selle autoga ühendada ja Mercedes-Benzi rakendustarkvara abil Siriga iPhone'i kasutada.

BMW esindaja Dave Buchko sõnul toetab uus süsteem nii helistamist, muusika kuulamist, tekstsõnumite saatmist kui ka meeldetuletuste loomist, ilma et kasutajal oleks vaja telefoni poole vaadata.

Senini ei ole kindel, kas loodav nupp töötab vaid Apple'i toodetega või on see üldkasutatav. Mercedes-Benzis on Bolandi sõnul aga Mercedese enda navigatsiooninupp, millel on nii iOS-i kui ka Androidi tugi.

Arvamused
---------

The Guardianis ilmunud artiklis mainis ajakirjanik, et Siri isiksus on ebameeldivalt alandlik, kuid tarkvara ise töötab väga hästi.

American Civil Liberties Union (ACLU) ja NARAL Pro-Choice America aga kritiseerisid Sirit, sest ta ei suutnud leida informatsiooni ei rasestumisvastaste vahendite ega aborditeenuste pakkujate kohta. Apple'i sõnul oli tegu tarkvaraveaga, mis parandatakse lõppversioonis.

Siriga on probleeme olnud ka sellistes inglise keelt kõnelevates piirkondades, kus keelt räägitakse eripärase kohaliku aktsendiga, näiteks Šotimaal, Bostonis ja Ameerika lõunaosas. Apple'i sõnul paraneb Siri keeletuvastus ajapikku eri dialektide ja aktsentidega töötamise käigus.

Ehkki Siri ei taga pimedatele kõikide funktsioonide kasutamist, on Rahvusliku Pimedate Föderatsiooni (National Federation of the Blind) esindaja sõnul iPhone pimedatele kõige paremini ligipääsetav telefon.

2012. aasta märtsis avaldas American Civil Liberties Union muret suure informatsioonihulga üle, mis Apple Inc.-ile saadetakse.

2012. aasta märtsis kaebas Frank M. Fazio Apple'i kohtusse. Fazio sõnul on Siri reklaamid eksitavad ja ilma Sirita olevat iPhone 4S vaid "kallim iPhone". Kaebuse põhjal oli Faziol raskusi, et kasutada samu Siri funktsioone, mida näidatakse reklaamides. Lisaks polnud Fazio rahul ajaga, mis kulub Siril vastamiseks, sest reklaamides käivat kõik hoopis kiiremini.

Viited
------

1. ↑  "Siri" (inglise keeles). Vaadatud 7.10.2012.`{{netiviide}}`: CS1 hooldus: tundmatu keel (link)
2. ↑  "TRANSACTION GRANTED" (PDF) (inglise keeles). Originaali (PDF) arhiivikoopia seisuga 17.04.2012. Vaadatud 7.10.2012.`{{netiviide}}`: CS1 hooldus: tundmatu keel (link)
3. ↑  Hay, Timothy. "Siri Inc. Launches 'Do Engine' Application For iPhone" (inglise keeles). Advfn.com. Vaadatud 7.10.2012.`{{netiviide}}`: CS1 hooldus: tundmatu keel (link)
4. ↑  Murph, Darren (4.10.2011). "iPhone 4S hands-on!". *engadget.com* (inglise keeles). Vaadatud 7.10.2012.`{{netiviide}}`: CS1 hooldus: tundmatu keel (link)
5. ↑  "iOS6" (inglise keeles). Vaadatud 7.10.2012.`{{netiviide}}`: CS1 hooldus: tundmatu keel (link)
6. 1 2  "Timeline of Innovations" (inglise keeles). Vaadatud 7.10.2012.`{{netiviide}}`: CS1 hooldus: tundmatu keel (link)
7. ↑  Lardinois, Frederic (12.10.2008). "Semantic Stealth Startup Siri Raises $8.5 Million". *readwriteweb.com* (inglise keeles). Originaali arhiivikoopia seisuga 1.07.2012. Vaadatud 7.10.2012.`{{netiviide}}`: CS1 hooldus: tundmatu keel (link)
8. ↑  Wortham, Jenna (5.02.2010). "A Personal Assistant on Your iPhone" (inglise keeles). Vaadatud 7.10.2012.`{{netiviide}}`: CS1 hooldus: tundmatu keel (link)
9. 1 2  Lardinois, Frederic (4.02.2010). "Your Personal Assistant for the Mobile Web". *readwriteweb.com* (inglise keeles). Originaali arhiivikoopia seisuga 6.01.2012. Vaadatud 7.10.2012.`{{netiviide}}`: CS1 hooldus: tundmatu keel (link)
10. ↑  Martin, Mel (5.02.2010). "Siri for iPhone is like the proverbial Genie in a bottle". *tuaw.com* (inglise keeles). Originaali arhiivikoopia seisuga 17.12.2012. Vaadatud 7.10.2012.`{{netiviide}}`: CS1 hooldus: tundmatu keel (link)
11. ↑  Hannaford, Kat. "Siri iPhone App Uses Speech-Recognition Technology To Organize Your Social Life". *gizmodo.com* (inglise keeles). Vaadatud 7.10.2012.`{{netiviide}}`: CS1 hooldus: tundmatu keel (link)
12. ↑  Richmond, Shane; Barnett, Emma; Williams, Christopher (4.10.2011). "Apple iPhone 4S event: as it happened". *www.telegraph.co.uk/* (inglise keeles). Vaadatud 7.10.2012.`{{netiviide}}`: CS1 hooldus: mitu nime: autorite loend (link) CS1 hooldus: tundmatu keel (link)
13. 1 2 3  "Learn more about Siri" (inglise keeles). Vaadatud 7.10.2012.`{{netiviide}}`: CS1 hooldus: tundmatu keel (link)
14. ↑  Sullivan, Danny (4.10.2011). "With New Siri Promised For iPhone 4S, Apple Pulls Existing Siri From App Store". *searchengineland.com* (inglise keeles). Vaadatud 7.10.2012.`{{netiviide}}`: CS1 hooldus: tundmatu keel (link)
15. ↑  Kumparak, Greg (4.10.2011). "The Original Siri App Gets Pulled From The App Store, Servers To Be Killed". *techcrunch.com* (inglise keeles). Vaadatud 7.10.2012.`{{netiviide}}`: CS1 hooldus: tundmatu keel (link)
16. 1 2  Perez, Sarah (27.10.2011). "Spire: A New Legal Siri Port For Any iOS 5 Device". *techcrunch.com* (inglise keeles). Vaadatud 7.10.2012.`{{netiviide}}`: CS1 hooldus: tundmatu keel (link)
17. ↑  Perez, Sarah (5.12.2011). "Don't Do It! New Siri Port H1Siri Is Illegal, Breaks Your iPhone". *techcrunch.com* (inglise keeles). Vaadatud 7.10.2012.`{{netiviide}}`: CS1 hooldus: tundmatu keel (link)
18. ↑  "Spire Proxy "FAQ"" (inglise keeles). 26.12.2011. Originaali arhiivikoopia seisuga 17.05.2012. Vaadatud 7.10.2012.`{{netiviide}}`: CS1 hooldus: tundmatu keel (link)
19. ↑  Wilhelm, Alex (11.06.2012). "Everything that Apple announced today at WWDC". *thenextweb.com* (inglise keeles). Vaadatud 7.10.2012.`{{netiviide}}`: CS1 hooldus: tundmatu keel (link)
20. ↑  Baig, Edward C. (18.09.2012). "Review: Apple iPhone 5 in front of the smartphone pack" (inglise keeles). Vaadatud 7.10.2012.`{{netiviide}}`: CS1 hooldus: tundmatu keel (link)
21. ↑  Warren, Christina (12.09.2012). "New iPod Touch Has Siri, Larger Screen". *mashable.com* (inglise keeles). Vaadatud 7.10.2012.`{{netiviide}}`: CS1 hooldus: tundmatu keel (link)
22. ↑  Warman, Matt (10.11.2011). "The voice behind Siri breaks his silence". *www.telegraph.co.uk* (inglise keeles). Vaadatud 7.10.2012.`{{netiviide}}`: CS1 hooldus: tundmatu keel (link)
23. ↑  "Karen Jacobsen – The GPS Girl" (inglise keeles). Vaadatud 7.10.2012.`{{netiviide}}`: CS1 hooldus: tundmatu keel (link)
24. ↑  "Journal Book" (inglise keeles). Originaali arhiivikoopia seisuga 17.09.2012. Vaadatud 7.10.2012.`{{netiviide}}`: CS1 hooldus: tundmatu keel (link)
25. ↑  Robischon, Noah (11.06.2012). "The Best Of Apple's WWDC Keynote 2012: MacBook Pro Retina Display, Mountain Lion, iOS 6 And More". *fastcompany.com* (inglise keeles). Vaadatud 7.10.2012.`{{netiviide}}`: CS1 hooldus: tundmatu keel (link)
26. 1 2 3  Carr, Austin (12.06.2012). "Apple's Siri Buttons On Mercedes, BMW, Jaguar Steering Wheels? Automakers Think Different". *fastcompany.com* (inglise keeles). Vaadatud 710.2012. `{{netiviide}}`: kontrolli kuupäeva väärtust: `|vaadatud=` (juhend)CS1 hooldus: tundmatu keel (link)
27. ↑  Brooker Charlie (1.12.2011). "Charlie Brooker: the dark side of our gadget addiction". *guardian.co.uk* (inglise keeles). Vaadatud 7.10.2012.`{{netiviide}}`: CS1 hooldus: tundmatu keel (link)
28. ↑  Voorhees, Josh (1.12.2011). "Apple Says Siri's Abortion-Clinic Blind Spot Wasn't Intentional". *slatest.slate.com* (inglise keeles). Originaali arhiivikoopia seisuga 1.12.2011. Vaadatud 7.10.2012.`{{netiviide}}`: CS1 hooldus: tundmatu keel (link)
29. ↑  Chu, Henry (3.02.2012). "Scottish burr beyond Siri's recognition". *theage.com.au* (inglise keeles). Vaadatud 7.10.2012.`{{netiviide}}`: CS1 hooldus: tundmatu keel (link)
30. ↑  Effron, Lauren (28.10.2011). "iPhone 4S's Siri Is Lost in Translation With Heavy Accents". *abcnews.go.com* (inglise keeles). Vaadatud 7.10.2012.`{{netiviide}}`: CS1 hooldus: tundmatu keel (link)
31. ↑  Kaplan, Jeremy (21.12.2011). "APPLE'S SIRI DISLIKES BRITS, SOUTHERNERS". *news.discovery.com* (inglise keeles). Originaali arhiivikoopia seisuga 23.10.2012. Vaadatud 7.10.2012.`{{netiviide}}`: CS1 hooldus: tundmatu keel (link)
32. ↑  Vuong, Andy (14.10.2011). "New iPhone a breakthrough for blind people". *denverpost.com* (inglise keeles). Vaadatud 7.10.2012.`{{netiviide}}`: CS1 hooldus: tundmatu keel (link)
33. ↑  Ozer, Nicole (12.03.2012). "Note to Self: Siri Not Just Working for Me, Working Full-Time for Apple, Too" (inglise keeles). Originaali arhiivikoopia seisuga 29.01.2013. Vaadatud 7.10.2012.`{{netiviide}}`: CS1 hooldus: tundmatu keel (link)
34. ↑  Kelly, Meghan (16.03.2012). "Were Apple's Siri ads 'false and misleading'?". *washingtonpost.com* (inglise keeles). Vaadatud 7.10.2012.`{{netiviide}}`: CS1 hooldus: tundmatu keel (link)